\_\_\_\_ мај, 2019

|  |  |
| --- | --- |
| АРХИВСКИ БРОЈ: | 02- |

Врз основа на член 65, а во согласност со Глава VI Јавни услуги од областа на здравјето на растенијата од Закон за здравјето на растенијата („Службен весник на РМ“ бр. 29/05, 81/08, 20/09, 57/10, 17/11, 148/11, 69/13, 43/14, 158/14, 149/15, 39/16 и 83/18), Министерството за земјоделство, шумарство и водостопанство – Фитосанитарна управа обjавува:

**ЈАВЕН КОНКУРС**

**за доделување на дозволи за давање на јавни услуги**

**од областа на здравјето на растенијата**

**I. ОПШТИ ОДРЕДБИ**

Растенијата како добро од општ интерес имаат посебна заштита утврдена со Законот за здравјето на растенијата („Службен весник на РМ“ бр. 29/05, 81/08, 20/09, 57/10, 17/11, 148/11, 69/13, 43/14, 158/14, 149/15, 39/16 и 83/18).

Нарачател на јавниот конкурс е Министерство за земјоделство, шумарство и водостопанство – Фитосанитарна управа.

Право на учество на јавниот конкурс имаат сите правни и физички лица кои ги исполнуваат општите услови од член 60 од Закон за здравјето на растенијата и посебните услови утврдени со Правилникот за поблиските услови во однос на просториите и опремата за давање на јавни услуги од областа на здравјето на растенијата („Службен весник на РМ“ бр.12/2011).

Јавниот конкурс за доделување на дозволи за давање на јавни услуги од областа на здравјето на растенијата трае десет (10) работни дена од денот на неговото објавување.

**II. ПРЕДМЕТ НА ЈАВНИОТ КОНКУРС**

Предмет на јавниот конкурс е издавање на дозволи за давање на услуги во областа на здравјето на растенијата.

**III. ВИД НА ЈАВНА УСЛУГА ЗА КОЈА СЕ ИЗДАВА ДОЗВОЛАТА**

Министерство за земјоделство, шумарство и водостопанство – Фитосанитарна управа издава дозволи за вршење на јавни услуги од областа на здравјето на растенијата и тоа за следните видови на услуги:

* 1. интервенирање во случај на ненадејни појави на карантински штетници на растенијата, каламитетни појави и епифитоции на штетни организми;
	2. обезбедување метеоролошки, биолошки и други податоци за целта на следењето и прогнозирањето на појавата на штетни организми;
	3. едуцирање на сопствениците и други лица вклучени во спроведување на активностите поврзани со здравјето на растенијата;
	4. издавање на пасоши за растенија;
	5. спроведување на научно-истражувачки развојни активности и
	6. вршење дезинсекција, дезинфекција и дератизација заради здравјето на растенијата.

Заинтересираните субјекти можат да поднесат пријава за сите или поединечни активности од горенаведените точки.

**IV. УСЛОВИ ЗА ИЗДАВАЊЕ НА ДОЗВОЛА**

Даватели на јавни услуги можат да бидат правни и физички лица кои ги исполнуваат општите услови од член 60 од Закон за здравјето на растенијата („Службен весник на РМ“ бр. 29/05, 81/08, 20/09, 57/10, 17/11, 148/11, 69/13, 43/14, 158/14, 149/15, 39/16 и 83/18) и посебните услови утврдени со Правилникот за поблиските услови во однос на просториите и опремата за давање на јавни услуги од областа на здравјето на растенијата („Службен весник на РМ“ бр.12/2011).

**V. РОК И НАЧИН НА ДОСТАВУВАЊЕ НА ПРИЈАВИ**

Рок за поднесување на понудите е десет (10) работни дена од денот на неговото објавување.

Пријавите се доставуваат до Министерство за земјоделство, шумарство и водостопанство - Фитосанитарна управа, ул. Аминта Трети бр.2 1000 Скопје.

**VI. ЗАДОЛЖИТЕЛНИ ПОДАТОЦИ НА ПРИЈАВАТА И ПРОПРАТНИТЕ ДОКУМЕНТИ**

Заинтересираните субјекти образецот на пријавата можат да го превземат од Web страната на Министерство за земјоделство, шумарство и водостопанство [www.mzsv.gov.mk](http://www.mzsv.gov.mk).

Потребна пропратна документација која се доставува кон пријавата:

1. **ПРАВНИ ЛИЦА**
* ДРД образец;
* М1/М2 образец;
* Уверение за завршено високо образование од областа на земјоделските науки (растително производство) или од областа на шумарските науки;
* доказ за најмалку 3 години работно искуство во напред наведените области;
* докази за исполнување на поблиските услови предвидени во Правилникот за поблиските услово за просториите и опремата за давање на јавни услуги од областа на здравјето на растенијата („Службен весник на РМ“ бр.12/2011) и
* ценовник по кои давателите на јавните услуги треба да ги извршуваат јавните услуги за кои поднесуваат пријава од точка I. од овој конкурс.
1. **ФИЗИЧКИ ЛИЦА**
* Уверение за завршено високо образование од областа на земјоделските науки (растително производство) или шумарски науки;
* доказ за најмалку 3 години работно искуство во напред наведените области;
* докази за исполнување на поблиските услови предвидени во Правилникот за поблиските услово за просториите и опремата за давање на јавни услуги од областа на здравјето на растенијата („Службен весник на РМ“ бр.12/2011) и
* Ценовник по кој давателите на јавните услуги би ги извршувале јавните услуги наведени од точка 1.1 до точка 1.6 од овој конкурс.

Документите кои се доставуваат потребно е да бидат во оригинал или копии заверени на нотар.

**VII. КРИТЕРИУМИ ЗА ИЗБОР**

Критериум за избор за издавање на дозвола за вршење на јавна услуга е исполнување на условите утврдени во Законот за здравјето на растенија („Службен весник на РМ“ бр. 29/05, 81/08, 20/09, 57/10, 17/11, 148/11, 69/13, 43/14, 158/14, 149/15, 39/16 и 83/18) и Правилникот за поблиските услови во однос на просториите и опремата за давање на јавни услуги од областа на здравјето на растенијата („Службен весник на РМ“ бр.12/2011) и тоа:

* да има завршено минимум високо образование од областа на земјоделските науки (растително производство) или од областа на шумарските науки;
* да има минимум три години работно искуство во струката, како и
* исполнување на поблиските критериуми утврдени во Правилникот за поблиските услови во однос на просториите и опремата за давање на јавни услуги од областа на здравјето на растенијата („Службен весник на РМ“ бр.12/2011).

**VIII. ПОСТАПКА**

Постапката на отворање и оценување на понудите ја врши Комисија назначена од министерот за земјоделство, шумарство и водостопанство.

Отварањето, разгледувањето и оценувањето на пријавите е јавно.

Овластени претставници на субјектите може да бидат присутни на отворањето на пријавите.

Нецелосните понуди може да бидат комплетирани во рок од осум дена од приемот на известувањето, во спротивно понудата ќе се смета за некомплетна и нема да биде разгледана, и за истото понудувачите ќе бидат известени.

Дозволата за давање на јавни услуги се издава во форма на решение во рок од 30 дена од денот на завршувањето на јавниот конкурс.

Правните и физичките лица кои добиле дозвола за вршење на јавни услуги од областа на здравјето на растенијата склучуваат договор со Министерство за земјоделство, шумарство и водостопанство – Фитосанитарна управа.

**XI. ПОЧЕТОК И ВРЕМЕТРАЕЊЕ НА ДОЗВОЛАТА**

Времетраењето на издадените дозволи за вршење на јавни услуги изнесува три (3) години.

**X. КОНТАКТ ЛИЦЕ ЗА ОБЕЗБЕДУВАЊЕ НА ДОПОЛНИТЕЛНИ ПОДАТОЦИ**

Контакт лице за дополнителни податоци и информации во врска со постапката за доделување на дозволи за вршење на јавни услуги:

Сами Синани на е - маил адреса

sami.sinani@mzsv.gov.mk

Образец на пријавата за учество во постапката, Законот за здравјето на растенијата и Правилникот за поблиските поблиските услови во однос на просториите и опремата за давање на јавни услуги од областа на здравјето на растенијата можат за се превземат од Web страницата [www.mzsv.gov.mk](http://www.mzsv.gov.mk).

**XI. ДАТА, МЕСТО И ВРЕМЕ НА ОТВАРАЊЕ НА ПРИЈАВИТЕ**

Пријавите ќе бидат отворени во 10 часот, првиот нареден работен ден по завршувањето на огласот во просториите на Фитосанитарната управа при Министерство за земјоделство, шумарство и водостопанство на ул. Аминта Трети бр.2 1000 Скопје.

МИНИСТЕР

Љупчо Николовски

**Изработил: Сами Синани**

Контролирал: Надица Џерковска

Согласен: д-р Ментор Зеќири